झारखंड एकेडमिक काउंसिल (जेएसी) या झारखंड बोर्ड हर वर्ष 12वीं कक्षा की परीक्षा आयोजित करता है। जेएसी 12वीं परीक्षा 2019 का आयोजन मार्च-अप्रैल, 2019 में कराया जाएगा। हर वर्ष जेएसी 12वीं की परीक्षा में करीब 2 लाख विद्यार्थी रजिस्ट्रेशन करवाते हैं। 2018 में जेएसी 12वीं परीक्षा 1 मार्च से 3 अप्रैल तक चली थी। पिछले वर्ष जेएसी ने 12वीं साइंस और कॉमर्स स्ट्रीम का रिजल्ट 7 जून, 2018 को घोषित कर दिया था। साइंस में 48.34 प्रतिशत और कॉमर्स में 67.49 प्रतिशत स्टूडेंट्स पास हुए थे। जेएसी ने कक्षा 12वीं आर्ट्स के नतीजे 27 जून, 2018 को घोषित किए थे। 12वीं आर्ट्स में 72.62 प्रतिशत स्टूडेंट्स पास हुए थे। 2019 में जेएसी 12वीं के नतीजे जून में घोषित किए जाने की संभावना है। परीक्षा के नतीजे इस बार भी जून माह में जारी होने की संभावना है। परीक्षा के नतीजे www.livehindustan.com पर चेक कर सकते हैं। इसके अलावा रिजल्ट बोर्ड की ऑफिशियल वेबसाइट पर भी चेक किए जा सकेंगे।